
Школ лагерхэм лэжьэн щIадзэ
КъэрэшейШэрджэс.Республикэм и школхэм щылэжьэну лагерхэм гъэмахуэм зыщагъэпсэхунущ сабий мини 6м щIигъум. КъШРм ЕгъэджэныгъэмкIэ и министерствэм щытепсэлъыхьащ сабийхэр махуэм здэщыIэну лагерхэр зэрыхьэзырым.
Мы гъэм школ лагерь 99м сабий 6185м зыщагъэпсэхуфынущ. Абыхэм я нэхъыбэр унагъуэ хуэмыщIахэм яйщ.
Гъэмахуэ зыгъэпсэхугъуэр сабийхэм щрахьэкIынущ Черкесск къалэм, КъШРм и УстьЖэгуэтэ, Инжыдж муниципальнэ щIыналъэхэм. Школ лагерхэм мэкъуауэгъуэм и 1 9хэм зэкIэлъыкIуэу лэжьэн щIадзэнущ. ШколакIуэхэр тIэу ягъэшхэнущ, щIыпIэ дахэхэм зыщрагъэплъыхьынущ, театрхэмрэ музейхэмрэ яшэнущ.
Урысейм щынэхъ ин кинолог IуэхущIапIэ
Адыгей.Федеральнэ таможеннэ къулыкъум хыхьэ кинолог IуэхущIапIэщIэ Мейкъуапэ щаухуэнущ 2019 гъэм и кIэм ирихьэлIэу. А Iуэхум Правительствэм и Унэм щытепсэлъыхьащ Адыгейм и Iэтащхьэм и къалэнхэр пIалъэкIэ зыгъэзащIэ КъумпIыл Муратрэ Федеральнэ таможеннэ IэнатIэм и лIыкIуэхэмрэ.
Мейкъуапэ щаухуэну кинолог IуэхущIапIэм хуэдэ Урысейм иджыпстукIэ щыIэкъым. Мы IуэхущIапIэм щрагъэджэнущ кинологхэр, апхуэдэ IэщIагъэлIхэм я щIэныгъэм щыхагъэхъуэнущ. Гектари 7,5рэ зыубыд щIыпIэм щаухуэнущ общежитрэ лэжьакIуэхэм я хэщIапIэрэ.
УЭРДОКЪУЭ Женя.
